د نیویارک د فلشنگ اوسیدونکي په خپل مذهبي زغم ویاړي
په فلشنگ کې مسلمانان، هندوان او مسیحي افریقایی الصله امریکایان په سوله کې خپل عبادت کوي. پېگي کلاک په خپل رپوټ کې وايي چې ددې سیمې پخوا
په اوله کې د دې مستعمرې واکمن خلک د خپل مذهب نه منع کړي وو خو وروسته ددوی د بیا بیا غوښتنې په سبب ورته دا اجازه ورکړشوه. اوس د فلشنگ په سیمه کې تر دوو سوو پورې مختلف عبادت ځایونه شته دي. هندویزم یو د هغو مذاهبو نه دی چې په فلشنگ کې پیروان لري. یو دلیل یې چې هندوان دغه سیمه د خپل عبادت ځای لپاره وټاکله دا ؤ چې دلته ډیر شمیر مهاجرین اوسیږي. په دې مهاجرینو کې هندیان، کوریایان، چینایان، مکسیکویان، افریقايي الاصله امریکایان، یونانیان او نور شامل دي. په فلشنگ کې د مختلفو مذاهبو عبادت ځایونه شته والي په دې ځای کې د نژادي تنوع څرگندویه ده او دا د خلکو لپاره د افتخار وړ خبره ده. د فلشنگ اوسیدونکی جان لیو په تایوان کې زیږیدلی دی. دی لمړنی اسیايي الاصله امریکايي دی چې د نیویارک ښار شورا ته ټاکل شوی دی. لیو وايي: مونږ په دې ځای کې د هر مذهب پیروان لرو. دلته کاتولیکان، هندوان، بودایان او مسلمانان لرو. په اولسمه پېړی کې دې سیمه کې لمړني مهاجرانرټل کیدل. د سیمې یو کس چې جان بونې نومیده خپل کور یې د دې مهاجرانو په واک کې ورکړ چې هلته خپلې غونډې وکړي. دغه مهاجرینو یو سند ولیکه او په هغه کې د خپل مذهب د ازادۍ غوښتنه وکړه. بونې زندان ته واچول شو. خو وروسته خوشې شو او مهاجرینو ځان لپاره د غونډې یوځای جوړ کړ. د پوهانو په خبره ددوی دا سند د امریکا د اساسي قانون د تعدیل په شان خلکو ته دا اجازه ورکړه چې مذهبي ازادي ولري. وروسته وروسته نورې مذهبې فرقې هم سیمې ته راغلې. اول افریقايي الاصله امریکايانو به د خپلې برنډې په وړاندې کښیناستل او هلته به یې عبادت کاوه. دوی ته وویل شول چې له دې کاره لاس واخلي. نو دوی مجبوره شول چې ځان لره د افریقايي الاصله امریکایانو لمړنۍ فرقه جوړه کړي. د افریقايي الاصله امریکایانو د کلیسا یوه مسئوله کاترین ولیامز وايي که څه هم د فلشنگ مذهبي جوړښت ممکن بدل شي خو د پخواني خلکو اثر رسوخ نه ختمیږي. هغه وايي مونږ په دې متعهد یو چې د نورو مذهب ته درناوی ولرو. کاترین وايي: تر هغه وخته پورې چې دوی ماته جنجال جوړ نه کړي، زه به دوی ته جنجال نه جوړوم. که چیرې ماته د خپلې کلیسا بلنه راکړی نو زه هلته ځم. دوی ماسره او زه ددوی سره کومه ستونزه نه لرم. زه دا کوښښ نه کوم چې دوی د خپل مذهب نه واړوم او نه هم یو بل ته وایو چې زما مذهب ستا نه ښه دی. د نیویارک د اسلامي مرکز امام محمد شیرواني وایي مسلمانان په ناحقه مشهوره شوي چې دوی شر جوړوي. دلته په فلشنگ کې مسلمانانو ته په درنه سترگه کتل کیږي. شیرواني وايي: خلک دلته ډیر ښه دي. دوی ښه باتعلیمه دي. دلته مسلمانان، یهودیان او نور په سوله، مینه، همکارۍ او هم اهنگۍ ژوند کوي. د نیویارک د ښار د شورا غړی لیو وايي: هم اهنگي کله په اسانه لاس ته نه راځي. زمونږ ټولنه ورته کار کوي. ایا مونږ ستونزه لرو. البته چې لرو یې. تل د مختلفو نژادونو تر منځ رقابتونه وي. د ځای او د منابعو د ترلاسه کولو لپاره د مذاهبو تر منځ رقابتونه وي.خو مونږ یو بل سره کښینو او دا هغه میراث دی چې د درې نیم سوو کلو نه را پدې خواته مونږ ته پاتې دی. ممکن دغه میراث د ځای د کمیدلو او د خلکو په ډیریدلو سره بدلون ومومي خو په اوس وخت کې د خلکو لپاره دومره مهم دی لکه چې یې خپل دین ورته مهم دی.